Χρήστος Βερώνης: Η Μύκονος Ξαναχτίζει το Παγκόσμιο Αφήγημά της Μέσα από την Πολιτιστική Κληρονομιά

Wed, 24 Jun 2026 07:21:35 +0000

⁣η Μύκονος Ξαναχτίζει το Παγκόσμιο Αφήγημά της Μέσα από την Πολιτιστική Κληρονομιά

Μια ξεχωριστή βραδιά γεμάτη παράδοση, συγκίνηση και ιστορική μνήμη κατέγραψε ο φακός του MykonosTicker.tv το βράδυ της Τρίτης 23 Ιουνίου 2026 στους εμβληματικούς Κάτω Μύλους.

Ο Πολιτιστικός Λαογραφικός Σύλλογος Γυναικών Μυκόνου παρέλαβε και επίσημα τη νέα του στέγη για τα επόμενα 10 χρόνια: έναν ιστορικό ανεμόμυλο, πλήρως αποκαταστημένο από τον Δήμο Μυκόνου, ο οποίος παρέμενε κλειστός για πάνω από δύο δεκαετίες. Τα επίσημα εγκαίνια συνδυάστηκαν μοναδικά με την αναβίωση του παραδοσιακού εθίμου του Κλήδονα, παρουσία του Δημάρχου Μυκόνου Χρήστου Βερώνη, της Βουλευτού Κυκλάδων Κατερίνας Μονογυιού, καθώς και πλήθους κατοίκων και επισκεπτών.

📺 Παρακολουθήστε στο βίντεο που ακολουθεί:

Αποκλειστικά στιγμιότυπα από την τελετή παράδοσης και την αναβίωση του εθίμου με θέα τη Μικρή Βενετία.

Τον χαιρετισμό του Δημάρχου Μυκόνου, Χρήστου Βερώνη, ο οποίος τόνισε ότι ο μύλος επιστρέφει στην ιστορία και την παράδοση του νησιού, φιλοξενώντας πλέον αργαλειούς, παραδοσιακές στολές και λαογραφικές εκδόσεις.